GiliGold/VAD_KnessetCorpus huggingface dataset:
רוני מילוא: אבל אין לי ספק שבישראל ערוץ חדשות יהיה סיפור הצלחה, כי פה אנשים הם מכורים לחדשות, הם כל הזמן רצים לחדשות.
רוני מילוא: מי כמוך יודע שחדשות זה גם אופנה וזה גם ספורט וגם תעשייה.
רוני מילוא: כל דבר שיש במדינה זה גם חדשות.
רוני מילוא: נכון שההפקה של חדשות היא יקרה, וזו אופרה אחרת, אבל גם על זה אפשר להתגבר בדרכים כאלה ואחרות.
רוני מילוא: לכן אני רוצה לפנות לגורמים הרלוונטיים פה, שזה בעיקר השר אבל גם החברים האחרים.
רוני מילוא: צריך לחשוב על הדברים האלה.
רוני מילוא: אתם צריכים לצפות לתמיכה בדברים צודקים מבחינתכם, ואתם צריכים לצפות או להבין אותנו שאנחנו מצפים מכם לעמדות ולהתנהגות שיהיו שונים מהמצב הקיים היום.
רוני מילוא: לא יכול להיות שהנושא הזה יהפוך למטחנות כסף.
רוני מילוא: זה יכול להיות אמצעי לעשות כסף, ואני לא נגד זה שיעשו כסף.
רוני מילוא: אני בניגוד לחברים אחרים פה לא סוציאליסט, לא הייתי אף פעם ולא אהיה אף פעם.
רוני מילוא: אני מאמין בשוק חופשי, בתחרות חופשית ואני בעד תחרות חופשית, אבל אתם חייבים מבחינת
רוני מילוא: כם לשקול גם את השיקולים הציבוריים.
אבשלום וילן: אני בהחלט רוצה לברך את הפתיחה של שוק התקשורת לתחרות.
אבשלום וילן: חבר הכנסת מילוא, נדמה לי שבביוגרפיה הבלתי רשמית שלך בצעירותך היה לך עבר בשומר הצעיר, אבל את הביוגרפיה שלך נכתוב בהזדמנות הבאה.
אבשלום וילן: אני רוצה לברך את השר על הפתיחה של שוק התקשורת, גם לגבי הטלפונים וגם לגבי כל המכלול.
אבשלום וילן: אני מוכרח להעיר שתי הערות: אחת - פה עושים אידיאליזציה של השוק מבלי לקחת בחשבון את מחירי השוק, ואז אומר יצחק קול בצדק: איפה התכנים?
אבשלום וילן: איפה התרבות?
אבשלום וילן: איפה הדברים האחרים?
אבשלום וילן: מי דואג לזה?
אבשלום וילן: שוק חופשי?
אבשלום וילן: בוודאי שלא.
אבשלום וילן: הנקודה השנייה היא כמובן הפריפריה.
אבשלום וילן: איך יעלה על הדעת שלא דואגים לפריפריה?
אבשלום וילן: אני שמח שאתמול חברת מת"ב חתמה סוף סוף עם משקי הקיבוצים על הסכם ותיכנס סוף סוף לקיבוצים.
אבשלום וילן: אני מחכה לשתי האחרות; ופה לא שמעתי את מר תדמור שלא אמר איך זה שמשפחה, שתיים, שלוש משפחות משתלטות על שוק לא בשם השוק החופשי.
אבשלום וילן: אני עכשיו בא לטעון כסוציאליסט: בורסה - בבקשה, הציבור בעסקי מניות, אבל כששלושה אנשים מחזיקים בכל שוק התקשורת זה לא מונופול?
אבשלום וילן: ולכן אני נגד מחטפים, ואני רוצה להבין - אם רוצים להעביר ב31- בדצמבר ערוץ נוסף במחטף, אני אפריורית - למרות שאני חבר בוועדת הכספים ואני חבר בקואליציה - לא מוכן לסוג כזה של דיון.
אבשלום וילן: בבקשה, עם תוכן ועם כל הדברים האחרים, גם אם זה יהיה חודשיים אחרי זה - לא יקרה דבר, אבל בצורה חכמה ונבונה לאחר שפתרנו את הבעיה של כשל השוק.
אבשלום וילן: מה שקורה כאן כרגע זה פסטיבל שלם בפתיחה לתחרות, וכולנו בעד, אבל לאף אחד אין אומץ להתעסק במחירים של הפסטיבל הזה ולנסות בשוליים לתקן את מה שאני משוכנע שהוא חשוב לכולם.
לימור לבנת: אני באה להזכיר לכולנו שלא רק שהבוקר הזכיר תדמור את הכבלים כמונופול - -
יצחק קול: מה רע להיות מונופול?
יצחק קול: אני לא מבין את זה.
יצחק קול: הכריזו עליהם מונופול.
לימור לבנת: לפני יומיים אנחנו יודעים בדיוק מה קרה עם החברה מייקרוסופט בארצות הברית.
לימור לבנת: זה צריך להביא את כולנו לחשוב - ואני מתחברת להערה האחרונה של חבר הכנסת וילן - מה קורה בשוק שיש בו בעלויות צולבות וריכוזיות יתר, מה קורה בשוק שיש בו כוח אדיר בידי אדם אחד או קבוצה אחת, או אפילו שתיים, שלוש או ארבע קבוצות.
לימור לבנת: מה קורה בשוק מהסוג הזה זו סוגייה שצריך יהיה לדון בה וצריך יהיה לעסוק בה ובהרחבה.
לימור לבנת: ניסו לתת לה בעבר פתרונות, אבל לצערי הפתרונות היו חלקיים מדי, ולפנינו עדיין עומדים עוד אתגרים בעניין הזה.
לימור לבנת: אני אומרת לך שר התקשורת, בנימין בן-אליעזר, כרגע כאשר יש בקשה למיזוג של תבל וערוצי זהב, אני מציעה לך - כמו שאני מציעה אגב לממונה על ההגבלים העסקיים - לשקול טוב טוב ולבדוק טוב טוב - אני לא מכירה את הבקשה ואת מהותה מבחינת פרטיה ואני לא רוצה להיכנס לזה, אני מדברת על העקרון כרגע - אם כך אנחנו באמת רוצים שייראה השוק בארץ.
לימור לבנת: מצד שני, אנחנו רואים שיש עכשיו כניסה של גורמים חדשים לתוך הענף הזה, שמסתבר שהוא ענף אטרקטיבי מספיק, כדי שיהיו בו יותר מאשר שלושה-ארבעה גורמים.
לימור לבנת: כמובן שהבעיה העיקרית היא כאשר זה נוגע למדיה ולאו דווקא לטלקומוניקציה.
לימור לבנת: אני רואה שחבר הכנסת וילן הלך, ואני מצטערת על זה, כי אני רוצה להגיד כאן משהו לעניין הפריפריה.
לימור לבנת: שלא תהיה שום טעות לאף אחד - אני שומעת ממנו שעכשיו נחתם איזשהו הסכם על כיסוי של קיבוצים - אלמלא היה האיום של התחרות בלוויין, לא היו לא הסכמים, לא חיבורים ולא שום דבר מהסוג הזה.
לימור לבנת: אני לא יודעת אם אתה יודע את זה בנימין בן-אליעזר, אחרי ששולמית אלוני מינתה את ועדת ברסלע, ועדת ברסלע פסקה שצריך לחבר את הפריפריה.
לימור לבנת: אני פניתי לנציגי הכבלים וביקשתי מהם לחבר את הפריפריה והם פשוט צחקו ממני.
לימור לבנת: הם פשוט אמרו לי: לא עולה על דעתנו לחבר את הפריפריה, אנחנו נגרור אותך שנים עם זה בבתי משפט, תכפי עלינו - נראה אותך.
לימור לבנת: ואז הבנתי שזה לא יילך, שהדרך היחידה היא תחרות.
לימור לבנת: עוד אין תחרות, יש רק איום של תחרות.
לימור לבנת: התחרות תתחיל.
לימור לבנת: מה עושה תחרות?
לימור לבנת: התחרות מביאה לזה שפתאום שולחים חשבונות ושפתאום מעדכנים את הערוצים ומרחיבים את היצע השידורים לציבור ועוד ועוד ועוד, וכמובן מורידים מחירים וכו'.
לימור לבנת: הצרכנים מרוויחים, השוק מרוויח, וזה מה שחשוב.
לימור לבנת: אז טוב שמחברים את הפריפריה.
לימור לבנת: אולי הם מחברים את הפריפריה עכשיו כדי לבלום את הלוויין, למשל?
לימור לבנת: אז אני לא מתלהבת כל כך מהחיבור של הפריפריה.
לימור לבנת: עכשיו, שבו בשקט איפה שהייתם עד עכשיו, תמשיכו לתת את השירות, תלחמו על נתח השוק כולל הפריפריה, כי הפריפריה כרגע היא נתח השוק הראשוני של הלוויין.
לימור לבנת: אני לא מציעה לאסור לחבר את הפריפריה, אני רק לא מציעה להתלהב יותר מדי.
לימור לבנת: חבר הכנסת מילוא הציג מקודם דברים, שלא יכולתי לנסח אותם טוב ממנו; גם כל יתר הנושאים שהוא תיאר ודיבר עליהם, לרבות הנושא של ההפקה המקומית.
לימור לבנת: חבר הכנסת וילן, אני רוצה לומר לך עוד דבר.
לימור לבנת: העברתי את החוק של ה-DBS בחוק ההסדרים, ואני לא מצטערת על זה.
לימור לבנת: אז הם רצו לבג"צ ולא זכו.
לימור לבנת: אני בעד חוק הסדרים מצומצם ככל שניתן, אבל אני חושבת שאחרי כל השנים הללו ואחרי דוח פלד ואחרי ישיבות אין סופיות כאן בוועדה - גם אמר את זה יצחק קול קודם, אנחנו יודעים מה יאמר כל אחד, כולל זה שאתם גם יודעים מה אני עומדת לומר - אין שום מניעה להעביר את זה במסגרת חוק ההסדרים, אבל מתוך זה שצריך יהיה לדון בפרטים.
לימור לבנת: אני לכשעצמי חושבת למשל שהרעיון של שני זכיינים הוא לא טוב וצריך להיות זכיין אחד.
לימור לבנת: אני מסכימה שעניין חברת חדשות דורש דיון.
לימור לבנת: אני מסכימה שעניין ההפקה המקורית צריך לבוא שם לידי פתרון.
לימור לבנת: צריכים לבצע פה שינויים.
לימור לבנת: למה אי אפשר לעשות את זה בחודשיים?
לימור לבנת: אפשר, כי הרעיון המקורי והעיקרון כבר נקבעו.
לימור לבנת: יש עליהם הסכמה מאד רחבה.
לימור לבנת: אנחנו יושבים כאן, שר התקשורת, אני, אחרים, חברי כנסת מסיעות אחרות, ואנחנו בעצם מסכימים על אותו עקרון ועל אותו דבר.
לימור לבנת: בואו נדון על הפרטים.
לימור לבנת: יש זמן במשך חודשיים לדון בזה.
לימור לבנת: הערה אחרונה כללית שנוגעת לכל הדברים הללו.
לימור לבנת: אני שומעת ומכירה את כל הנתונים האלה גם של יחיאל לימור וגם של עוזי פלד.
לימור לבנת: כל אחד מאתנו כבר מכיר את כל הדיבורים, כולל ההתקפות, כולל ההשמצות, כולל הכל.
לימור לבנת: אני לא מכירה לא מנכ"ל של ערוץ מסחרי או של קבוצה שמשדרת בערוץ מסחרי, לא פרופסור באוניברסיטה כזאת או אחרת, לא שר בממשלה או שרה בממשלה, לא חבר כנסת ולא אף אדם שיודע לקבוע טוב יותר מכוחות השוק אם תהיה לזה היתכנות כלכלית או לא, אם יהיו מספיק אנשים מתוך 6,000,000 שירצו לראות עוד טלוויזיה או לא, ומה הם ירצו לראות.
לימור לבנת: מי אנחנו שאנחנו יודעים?
לימור לבנת: אנחנו כבר יודעים שאנחנו לא יודעים.
לימור לבנת: כבר למדנו מהסלולר ומ1,000- דברים אחרים, שאנחנו לא יודעים ושאין לנו שום מושג.
לימור לבנת: לכן, אנחנו צריכים להשאיר את זה לכוחות השוק.
לימור לבנת: עוזי פלד, אני רוצה להרגיע אותך.
לימור לבנת: הרי אם מה שאתה אומר נכון, ממה נפשך.
לימור לבנת: אם מה שאתה אומר נכון, שבמדינה של 6,000,000 תושבים לא צריך כל כך הרבה ערוצים, לא יימצאו היזמים והמשקיעים שייקחו על עצמם את הטירוף הזה ויילכו להשקיע בזה כסף כדי להפסיד.
לימור לבנת: אני תמיד מספרת את הסיפור הידוע שכאשר דני רוזן היה מנכ"ל המשרד, היה מכרז למפעיל סלולרי שלישי.
לימור לבנת: יום קודם המפעיל בא למנכ"ל דני רוזן ואמר לי: נודע לי משמועות שאף קבוצה לא ניגשת, למרות שקנו את המכרזים.
לימור לבנת: אחרי השנייה הראשונה אמרתי: מה אפשר לעשות?
לימור לבנת: אני יכולה לקבוע?
לימור לבנת: אם זה לא כלכלי, אם אין אף קבוצה מכל אלה שקנו את המכרזים, אז לא, אין כוחות שוק, וזה מה שקובע.
לימור לבנת: לכן אני מציעה גם לזכייני ערוץ 2 לא לבוא היום בשם איכות השידורים.
לימור לבנת: כולנו רואים ערוץ 2.
לימור לבנת: כולנו יודעים שהאיכות של השידורים בערוץ 2 זה לא איזה משהו.
לימור לבנת: חלקם שידורים מצוינים, חלקם שידורים פחות טובים.
לימור לבנת: נו, אז אני לא מניחה שכאשר תהיה תחרות, התחרות תהיה על מי יעשה שידור יותר נמוך.
לימור לבנת: אני מתארת לעצמי שהתחרות תהיה בין היתר גם על איכות.
לימור לבנת: ימשיכו להיות שידורי איכות, וימשיכו להיות שידורים שהם פחות איכותיים, אם לומר את זה בלשון המעטה.
לימור לבנת: בעצם אתה לא יודע לקבוע, כמו שאני לא יודעת לקבוע.
לימור לבנת: אני רוצה שהכנסת הזאת - הממשלה הביאה הצעת חוק - תפתח את האופציה.
לימור לבנת: יהיה כדאי, יהיה כלכלי - יהיו צופים.
לימור לבנת: יהיה ביקוש, יהיו קבוצות שירצו את זה - יהיה מי שישקיע בזה.
לימור לבנת: לא יהיה - אין לך ממה לדאוג.
לימור לבנת: אם אתה כל כך צודק, למה אתה כל כך דואג?
אברהם פורז: רבותיי, קודם כל אני רוצה להתנצל בפני כל אלה שלא קיבלו רשות דיבור.
אברהם פורז: אנחנו פשוט לחוצים מבחינת הזמן.
אברהם פורז: אני חושב שגם לי מותר לומר משהו, מלבד לנהל את הישיבה הזאת.
אברהם פורז: יתכן מאד שאנחנו צריכים לצעוד למצב שבו אנחנו אומרים שהמקום היחיד שבו יהיו תכניות איכותיות זה ברשות שידור ציבורית ושלא מעניינים אותנו הערוצים המסחריים.
אברהם פורז: אני חושב שהרעיון לפתוח את השוק ללא גבול - בעצם למה רק עוד ערוץ שלישי?
אברהם פורז: למה לא ערוץ רביעי וחמישי?
אברהם פורז: שכל מי שרוצה ישדר - גרוע מאד.
אברהם פורז: כי דבר אחד ברור, שוק הפרסום הוא מוגבל, וכשאתה מכניס עוד ועוד גורמים בלי הבחנה, סובלים כל אלה הנמצאים היום בשוק: גם העיתונות הכתובה, גם שילוט החוצות וגם זכייני הערוץ השני.
אברהם פורז: באיזשהו מקום, אני חושב שהמודל שיצרנו בעבר של פיקוח ציבורי גם על הכבלים וגם על הערוץ השני, הוא די נכון.
אברהם פורז: בכל זאת, אני רוצה להאמין שבזכות הפיקוח, הגופים עצמם מפקחים ויכולים היום לתרום וללחוץ, וגם לעשות דברים שאחרת לא היו נעשים.
אברהם פורז: יאיר פלדמן: למה לא רואים את הצורך להגדיל את מספר העיתונים?
אברהם פורז: מי שרואה את זה באספקטים של הכסף הם אנשי האוצר או דוד תדמור.
אברהם פורז: אתכם לא מעניין מה הצופה רואה בין התשדיר שלך הראשון לתשדיר שלך האחרון.
אברהם פורז: הוא יכול באמצע לראות פורנו, או כדורגל כי זה מביא את הרייטינג הכי גבוה.
אברהם פורז: יאיר פלדמן: זה לא נכון.
אברהם פורז: אילו היתה ניתנת לי רשות דיבור ולא לשלושת הזכיינים - - אלכס גלעדי: למה אתה מרשה פורנו באינטרנט?
אברהם פורז: יש דברים שכנראה אנחנו לא מסוגלים להגביל, יכול להיות.
אברהם פורז: אלכס גלעדי: אז פה אני כן יכול להגביל.
אברהם פורז: בעיתונים אני לא יכול.
אברהם פורז: יאיר פלדמן: עיתונים אתה לא חושב אפילו להגביל.
אברהם פורז: לכן, הדיון הזה לדעתי לא יכול להיגמר בזה שמצפים מוועדת הכספים של הכנסת במשך פחות מחודשיים לגמור דיון על הקמת ערוץ טלוויזיה מסחרי נוסף יחד עם עוד 30 תיקוני חקיקה ו30- נושאים אחרים.
אברהם פורז: זה פשוט לא רציני.
אברהם פורז: זה פשוט לא רציני, וזה אפילו שערורייתי לחשוב בכלל שזה ניתן.
אברהם פורז: ועדת החינוך והתרבות היא בראשות הקואליציה.
אברהם פורז: שם יכול להתקיים דיון רציני.
אברהם פורז: לא יכול להיות מצב שזה יהיה בחוק ההסדרים.
אברהם פורז: הבעתי בעבר את עמדתי, שאני נגד הערוצים הייעודיים בכבלים עם פרסומת.
אברהם פורז: אלה יהיו לדעתי ערוצי "דרדלה" עלובים ולא שווים.
אברהם פורז: עוזי פלד: גטו תרבותי.
אברהם פורז: יכול להיות שחלק - אולי לגבי שפות - כן צריך, אני לא יודע.
אברהם פורז: אדוני השר, אני אומר לך באופן מדויק לפרוטוקול, הדברים בין ועדת הכלכלה לבין משרד התקשורת על מה היא אישרה ולא אישרה, אינם סגורים סופית.
אברהם פורז: לכן אני מצפה ממך שאתה לא תמשיך עם זה הלאה, עד שלא יתקיים דיון נוסף בוועדה, כדי ללבן את הסוגייה עד הסוף בלי הקהל הגדול הזה.
בנימין בן-אליעזר: אתה מדבר על שני ערוצי החדשות?
אברהם פורז: גם על ערוצי החדשות וגם על הדברים הנוספים שיש.
אברהם פורז: אדוני השר, כדאי שתתייחס לדבריי.
אברהם פורז: לגבי ההחלטות שקיבלה ועדת הכלכלה בעבר - לא בקדנציה שאתה היית שר התקשורת, אלא כשלימור לבנת היתה, ולא אני הייתי יושב ראש ועדת הכלכלה, אלא אבי יחזקאל היה - הדברים לא סגורים סופית וכמה דברים נשארו פתוחים.
אברהם פורז: לפיכך, כדי שהדברים האלה לא יוכרעו על ידי בית המשפט, אלא יוכרעו פה בינינו - אני לא בא לקלקל דבר - אני רוצה לקיים דיון נוסף בוועדה יחד אתכם, כדי שאנחנו נסגור סופית מה מותר, מה אסור, מה אושר ומה לא אושר וכדי שזה יהיה מסודר ולא יצטרך הכרעה משפטית.
אברהם פורז: נדמה לי שהדיון הזה החל ולא נסתיים.
אברהם פורז: אני באופן אישי חושב שהרעיון של ערוץ טלוויזיה שלישי הוא רעיון שצריך לשקול אותו בחיוב, בכפוף לבדיקות הכלכליות ולראות איך זה משפיע על שוק התקשורת.
אברהם פורז: אבל בוודאי שאי אפשר להסכים לזה שזה ייעשה בחודש וחצי בוועדת הכספים, כשאתה יודע בכמה חוקים ועדת הכספים צריכה לדון, מלבד בחוק הזה?
אברהם פורז: חוק הרשות השנייה לטלוויזיה ורדיו מופיע פה עם עוד 19 נושאים אחרים.
אברהם פורז: התלמיד שלומי גוטמן שואל את השאלה מדוע אין חיבור של כבלים במרכזים הקהילתיים.
אברהם פורז: אתן אפשרות למר דואר להשיב.
אברהם פורז: יוסי דואר: בכל מקום שפנו אלינו, חיברנו מרכזים קהילתיים.
אברהם פורז: אני לא יודע לגבי איזה אזור אתה מדבר.
אברהם פורז: שלומי גוטמן: נס ציונה.
אברהם פורז: יוסי דואר: נס ציונה לא שייכת אליי.
אברהם פורז: בכל אזורי הפעילות שלנו חיברנו מרכזים קהילתיים.
אברהם פורז: אני רוצה להודות לשר התקשורת בנימין בן-אליעזר.
אברהם פורז: תודה רבה, אני נועל את הישיבה.
אברהם פורז: חברים יקרים, בוקר טוב לכולם.
אברהם פורז: אני מתכבד לפתוח את הישיבה.
אברהם פורז: אנחנו מדברים היום על רציפות הדיון בהצעות במספר הצעות חוק.
אברהם פורז: נתחיל לעבור על הצעות החוק אחת לאחת.
אברהם פורז: א.
אברהם פורז: הצעת חוק הגבלת הפרסומת למוצרי טבק לעישון (תיקון מס' 3) (הגבלת פרסום), התשנ"ט1998- ב.
אברהם פורז: הצעת חוק הגבלת הפרסומת למוצרי טבק לעישון (תיקון מס' 4) (פרסומת עקיפה והגנה על בני נוער), התשנ"ט1998-
אברהם פורז: הצעת החוק הראשונה שאנחנו מדברים עליה היא הצעת חוק הגבלת הפרסומת למוצרי טבק לעישון.
אברהם פורז: של מי הצעת החוק?
תמר גוז'נסקי: זו הצעת החוק של אמנון רובינשטיין ושלי.
אברהם פורז: אלה אנשים רציניים מאוד, לפי המציעים צריך להחליט שאנחנו בעד.
אברהם פורז: יש מישהו שמתנגד להחלת דין רציפות על הצעת החוק הזאת?
אברהם פורז: יש מישהו שרוצה לומר משהו?
אילנה מישר: בהצעת החוק יש פוטנציאל לעזור במלחמה לצמצום העישון, אבל בנוסח הצעת החוק יש כמה בעיות, שאפילו יוצרות הרעה במצב הקיים.
אברהם פורז: אנחנו נדבר על זה בדיונים.
אברהם פורז: יש יסוד סביר להניח שאחרי שיוחל דין רציפות אנחנו גם ניכנס לניסוחים, ואת תהיי פה, אנחנו נתקן את האמור.
אתי בנדלר: יש שתי הצעות חוק בקשר הגבלת הפרסומת למוצרי טבק.
אברהם פורז: הסעיף השני - הצעת חוק הגבלת הפרסומת למוצרי טבק לעישון (תיקון מס' 4) (פרסומת עקיפה והגנה על בני נוער).
תמר גוז'נסקי: הצעות החוק אוחדו.
אתי בנדלר: הן אוחדו אחרי הקריאה הראשונה, לכן זה לא רלוונטי.
אברהם פורז: הצעת החוק הראשונה שדיברנו עליה, תיקון מס' 3, שמופיעה אצלנו בסדר-היום כסעיף הראשון, היא ההצעה של חברי הכנסת המכהנים רובינשטיין, דוד טל - רן כהן הפך לשר - יוסי כץ ומקסים לוי.
אברהם פורז: האחרים כבר לא חברי כנסת.
אברהם פורז: הצעת החוק השנייה, שמופיעה אצלנו כסעיף השני בסדר-היום, פרסומת עקיפה והגנה על בני-נוער, והמציעים הם חברי הכנסת תמר גוז'נסקי, עזמי בשארה, נעמי חזן - מרינה סולודקין הפכה לסגנית שר.
אברהם פורז: אחרים כבר אינם בכנסת.
טלי שטיין: אני ממשרד המשפטים.
טלי שטיין: אנחנו תומכים בהחלת דין רציפות, אבל יש המון בעיות בהצעות האלה, ואחרי התלבטות החלטנו לתמוך, כי המטרה היא טובה, ויהיה צריך לתקן הרבה דברים.
אברהם פורז: אני מעלה להצבעה כל הצעה בנפרד.
אברהם פורז: מי בעד להחיל על ההצעה הראשונה דין רציפות?
אברהם פורז: הצבעה בעד ההצעה להחיל רציפות דיון על הצעת חוק הגבלת הפרסומת למוצרי טבק לעישון (תיקון מס' 3) (הגבלת פרסום), התשנ"ט1993- - רוב ההצעה להחיל רציפות דיון על הצעת חוק הגבלת הפרסומת למוצרי טבק לעישון (תיקון מס' 3) (הגבלת פרסום), התשנ"ט1993- נתקבלה.
אברהם פורז: החלת דין רציפות אושרה פה אחד.
אברהם פורז: מי בעד החלת דין רציפות על ההצעה השנייה?
אברהם פורז: אני מבין שכולם בעד.
אברהם פורז: הצבעה בעד ההצעה להחיל רציפות דיון על הצעת חוק הגבלת הפרסומת למוצרי טבק לעישון (תיקון מס' 4) (פרסומת עקיפה והגנה על בני נוער), התשנ"ט1998- - רוב ההצעה להחיל רציפות דיון על הצעת חוק הגבלת הפרסומת למוצרי טבק לעישון (תיקון מס' 4) (פרסומת עקיפה והגנה על בני נוער), התשנ"ט1998- נתקבלה.
אברהם פורז: אני מציין, למען הסדר הטוב, שהממשלה קיבלה הודעה בתאריך 26 ביולי השתא.
אתי בנדלר: נציגי הממשלה נמצאים כאן ותומכים בכך.
אתי בנדלר: ג.
אתי בנדלר: הצעת חוק מתן מידע על יכולת הפירעון של עוסק, התשנ"ח1997-
אברהם פורז: אנחנו מגיעים להצעה הבאה, זו הצעת חוק מתן מידע על יכולת הפירעון של עוסק.
אברהם פורז: מדובר בהצעת חוק של יושב-ראש הוועדה.
אברהם פורז: גברת שפניץ, מה עמדת הממשלה?
טנה שפניץ: אנחנו ממשיכים בהסדר הקודם, שההצעה הזאת תאוחד עם ההצעה הממשלתית.
אברהם פורז: בעבר כבר הבעתי את הסכמתי, ואנחנו שוב נאחד את ההצעה הזאת עם ההצעה הממשלתית.
אתי בנדלר: אני רוצה להזכיר שבשלב זה לא יכולה להתקבל החלטה על איחוד.
אתי בנדלר: ההחלטה על האיחוד תתקבל אחרי שתוחל על הצעת החוק הצעת רציפות הדיון.
אברהם פורז: הממשלה קיבלה הודעה ב26- ביולי.
אברהם פורז: מי בעד?
אברהם פורז: הצבעה בעד ההצעה להחיל רציפות דיון על הצעת חוק מתן מידע על יכולת הפירעון של עוסק, התשנ"ח1997- - רוב ההצעה להחיל רציפות דיון על הצעת חוק מתן מידע על יכולת הפירעון של עוסק, התשנ"ח1997- נתקבלה.
אברהם פורז: גם על ההצעה הזאת אנחנו מחילים דין רציפות.
אברהם פורז: ד.
אברהם פורז: הצעת חוק לתיקון פקודת מס הכנסה (תיקון מס' 122) (חישוב נפרד לבני זוג שמקור הכנסתם אחד), התשנ"ט1999-
אברהם פורז: ההצעה הבאה היא הצעת חוק לתיקון פקודת מס הכנסה (חישוב נפרד לבני זוג שמקור הכנסתם אחד).
אברהם פורז: מתי הממשלה קיבלה הודעה?
לאה ורון: 26 ביולי.
אברהם פורז: יש מישהו שרוצה לומר משהו בעניין?
טלי דולן-גדיש: אנחנו מתנגדים כמובן.
טלי דולן-גדיש: אומנם לא הייתי בארץ בתקופה הזאת, אבל הבנתי שהיתה הסכמה בין המציע המכובד לבין מי שהיה שר האוצר בתקופה שההצעה הוצעה בכנסת הקודמת.
טלי דולן-גדיש: ההסכמה היתה - - -
אברהם פורז: שההצעה לא תקודם בכנסת הקודמת מעבר לקריאה ראשונה.
טלי דולן-גדיש: לא.
טלי דולן-גדיש: הבנתי שהיתה הסכמה שיובאו הצעות למימון ההצעה הזאת.
אברהם פורז: מי כמוך יודע, שיש הצעות למימון.
טלי דולן-גדיש: ההצעות האלה למימון אלה הצעות שאנחנו כרגע מתחילים לגבש.
נחום לנגנטל: אפשר להסביר לי את הצעת החוק.
טלי דולן-גדיש: הצעת החוק הזאת היא הצעה שעלותה היא 300 מיליון ש"ח, לגבי חישוב מאוחד של בני זוג היום.
טלי דולן-גדיש: כמובן, שאנחנו צופים, שיהיו יותר עסקים שיצרפו בן זוג.
נחום לנגנטל: למה 300 מיליון ש"ח?
אברהם פורז: כי יש אפליה של עצמאים.
טלי דולן-גדיש: יש היום אפליה של עצמאים.
טלי דולן-גדיש: אם בעל מכולת עובד יחד עם אשתו במכולת, נעשה להם חישוב מאוחד, כאילו רק הוא עובד.
טלי דולן-גדיש: זאת אומרת, שהיא לא נהנית ממדרגות מס התחלתיות לגבי ההכנסה שלה.
טלי דולן-גדיש: הפיצול הזה לחישוב מס נפרד, עלותו לגבי העסקים, שהיום נעשה עליהם חישוב מאוחד, היא 300 מיליון שקל.
טלי דולן-גדיש: אבל אנחנו צופים שיהיו הרבה יותר עסקים שמן הסתם יצרפו את האישה לעסק, כי זה מאוד נוח שאפשר לפצל את ההכנסה.
אברהם פורז: מצאנו מנגנונים לכך.
נחום לנגנטל: אם הוא נותן לה משכורת מהמכולת?
טלי דולן-גדיש: אם הוא נותן לה משכורת מהמכולת, הוא מגיע לחישוב מס נפרד.
אברהם פורז: אם הוא רושם את המכולת בתור חברה, והוא נותן לה משכורת, זה בסדר.
אברהם פורז: אבל אם הם סתם עובדים יחד, בלי חברה - - -
טלי דולן-גדיש: זה לא נכון, כי מקור ההכנסה שלהם משותף.
טלי דולן-גדיש: אם זה היה כך, כולם היו רשומים כחברה.
טלי דולן-גדיש: אנחנו צופים שיהיו פה הרבה רמאויות, שלא נוכל להתגבר עליהן.
אברהם פורז: אתם בעצמכם הצעתם הצעה להתגבר על הרמאויות.
טלי דולן-גדיש: אני הבנתי שהיתה הסכמה בינך לבין שר האוצר נאמן, שיובאו הצעות למימון ההצעה הזו, שעלותה הצפויה היא לא 300 מיליון שקל, אלא 500 מיליון שקל.
טלי דולן-גדיש: ההצעה, שלגביה מתבקש דין רציפות, היא רק לגבי החישוב הנפרד.
טלי דולן-גדיש: אין הצעות למימון ההצעה הזאת.
טלי דולן-גדיש: להצעה הזאת הממשלה מתנגדת.
טלי דולן-גדיש: התנגדנו גם בממשלה, וההתנגדות שלנו התקבלה.
אברהם פורז: מאחר שאני המציע, אני כבר אומר לך, שיוחל על זה דין רציפות, וכשנתקדם בזה נמצא את מקורות המימון.
אברהם פורז: גם אז, כשההצעה נידונה בהתחלה, בוועדת הכספים, ואת היית נוכחת, אז דיברנו על מקורות מימון, אפילו היו כמה הצעות לגבי מקורות מימון, אני יכול להזכיר חלק מהן.
נחום לנגנטל: את מסכימה אתי שזה מאוד לא "פייר".
טלי דולן-גדיש: בוודאי שאני מסכימה אתך, כולם מסכימים אתך.
טלי דולן-גדיש: אני רק מוכרחה למצוא מימון לחצי מיליארד שקל.
אברהם פורז: זה פחות.
אברהם פורז: לגבי רמאויות, הציעו לנו מנגנון מאוד משומן.
נחום לנגנטל: באתי הבוקר, חוץ מלראות את אברהם פורז, שזה כשלעצמו תענוג גדול עבורי, רק בגלל הדבר הזה, משום שכשקראתי את זה, לא הבנתי למה אתם מתנגדים להצעה.
נחום לנגנטל: על פניו זה ממש מרתיח.
נחום לנגנטל: זו באמת אפליה כלפי אישה.
טלי דולן-גדיש: זו לא אפליה נגד האישה, זו אפליה כלפי בני זוג.
אברהם פורז: חבר הכנסת לנגנטל, בשלב זה אנחנו נמצאים בשלב של החלת דין רציפות, עוד נכונו לנו עתידות.
נחום לנגנטל: מה אכפת לכם להסכים עם זה, בהנחה שנדבר על זה?
טלי דולן-גדיש: הממשלה החליטה להתנגד.
אברהם פורז: היא לא יכולה, הממשלה החליטה להתנגד.
נחום לנגנטל: אני בעד להחיל דין רציפות.
נחום לנגנטל: ההצעה להחלת רציפות הדיון על הצעת חוק לתיקון פקודת מס הכנסה (תיקון מס' 122) (חישוב נפרד לבני זוג שמקור הכנסתם אחד), התשנ"ט1999- נתקבלה.
אברהם פורז: אנחנו מחליטים, אם כך, פה אחד להחיל דין רציפות.
נחום לנגנטל: את לא כועסת?
טלי דולן-גדיש: אני כועסת, אבל זה לא עוזר לי.
אברהם פורז: אתם צודקים בזה שצריך למצוא תחליפים, נחפש.
אברהם פורז: בוועדת הכספים בשעתו היו לנו כבר כמה הצעות למקורות, שאתם אפילו הזכרתם.
טלי דולן-גדיש: אולי יירשם פה שחבר הכנסת פורז יעזור לנו בוועדת הכספים למצוא מקורות.
אברהם פורז: אני אעזור לכם בכל דרך.
אברהם פורז: הגברת דולן, אמרתי לכם אז, שבאותה מידה שאני חושב שצריך למנוע אפליות בתשלום מס, גם צריך לסגור פרצות מיותרות.
אברהם פורז: יש כמה פרצות שאנשים מנצלים אותן.
אברהם פורז: צריך לטפל בפרצות, ואנחנו נטפל בהן.
אברהם פורז: ה.
אברהם פורז: הצעת חוק הגנת הדייר [נוסח משולב] (תיקון מס' 3), התשנ"ט1999-
אברהם פורז: הצעת החוק הבאה היא הצעת חוק הגנת הדייר [נוסח משולב] (תיקון מס' 3).
אברהם פורז: מתי הודענו לממשלה?
אברהם פורז: חבר הכנסת לנגנטל, הייתי מאוד מודה לך אם היית מלווה את החקיקה הזאת בהמשך הדרך, כמי שהיה עורך-דין פעיל כמה שנים.
אברהם פורז: אנחנו רוצים לתקן כמה עיוותים מאוד קשים.
נחום לנגנטל: תסביר לי.
אברהם פורז: קודם כול, אנחנו רוצים לגרום לכך שלא יהיו יותר נכסים מגונים בכלל.
נחום לנגנטל: אתה לא צריך לשכנע אותי, מצוין.
אתי בנדלר: רק מכאן ואילך.
נחום לנגנטל: היום, שלושה עמודים מכל חוזה שכירות זו רק הבהרה.
אברהם פורז: אחר כך יש לנו כמה בעיות עם בתי עסק.
אברהם פורז: הצעת החוק הזאת היא פלטפורמה, אל תסתכל על הכתוב.
אברהם פורז: אנחנו, גם חבר הכנסת רובינשטיין, כשהוא היה יושב-ראש הוועדה, וגם אני, ראינו בזה חוק פלטפורמה כדי להכניס כמה שינויים בחוק הגנת הדייר.
אברהם פורז: נקיים דיון מאוד רחב פעם נוספת, כי זו כנסת חדשה, ונזמין בעלי בתים ודיירים.
אברהם פורז: האוצר, מצדו, היה בסדר בפעם הקודמת.
אברהם פורז: למשל, אנחנו רצינו לעודד שבעל הבית ירכוש את הדירה, או להפך, שהדייר ירכוש את הדירה.
אברהם פורז: רצינו לעודד ההיפרדות.
אברהם פורז: האוצר היה מוכן לתרום הורדת המס מדמי מפתח ומס שבח במקרים מסוימים.
אברהם פורז: יש דברים נוספים.
אברהם פורז: אני חושב שדמי השכירות, במקרים רבים, הם שערורייתיים, מצד שני, העובדה שמישהו, ששילם דמי מפתח, לא יכול להשאיר שום דבר בירושה, גם היא פרובלמטית.
אברהם פורז: זה חוק פלטפורמה.
אברהם פורז: בשלב זה אני מציע להשאיר אותו, כפי שהוא, להחלת דין רציפות, ואחר כך אנחנו נשתדל לעשות פה שינויים חשובים.
אברהם פורז: יש עמדה לממשלה?
טלי דולן-גדיש: אנחנו תומכים בהחלת דין רציפות.
טלי דולן-גדיש: ההצעה להחלת רציפות הדיון על הצעת חוק הגנת הדייר [נוסח משולב] (תיקון מס' 3), התשנ"ט1999- נתקבלה.
אברהם פורז: גם את ההצעה הזאת אנחנו מאשרים פה אחד, ובזה סיימנו את הישיבה הזאת.
אברהם פורז: שלום לכם ובוקר טוב.
אברהם פורז: אנחנו מחדשים את ישיבת הוועדה, כבר היתה לנו ישיבה הבוקר בעניין אחר.
אברהם פורז: הנושא העומד על סדר-היום הוא הצעת חוק ההגבלים העסקיים (תיקון מס' 5).
אברהם פורז: קודם כול, הבהרה, כדי שהדברים יהיו ברורים.
אברהם פורז: בפעם הקודמת דיברנו על העניין הזה של 90 פלוס 60.
אברהם פורז: אני מבין שנתגלעו חילוקי דעות בקשר לפרשנות הנכונה של החלטתנו.
אתי בנדלר: לעניין סעיף 2 להצעת החוק, סעיף 14א המוצע, הוחלט על-ידי הוועדה שהחלטת הממונה תינתן תוך 90 ימים, והממונה רשאי להאריך את התקופה מנימוקים שיירשמו.
אתי בנדלר: על פי הרשום אצלי, ההארכה תהיה לתקופה של עד 60 ימים, והממונה סבור שלא כך הוחלט, שהארכת התקופה לא הוגבלה בזמן.
אברהם פורז: ד"ר תדמור, בבקשה.
דוד תדמור: אני לא מתווכח אם כך הוחלט או לא, אני יכול רק להגיד מה אני חשבתי שהוחלט.
דוד תדמור: נדמה לי שיש שתי אופציות ריאליות.
דוד תדמור: צריך להבין שבקשה להסדר כובל מוגשת לנו כעניין שבשגרה, בלי הרוב המכריע של הנתונים הרלבנטיים.
דוד תדמור: אפשר לעשות אחת משתיים: אפשר לבוא ולומר "תינתן בתוך 90 יום, מיום שהושלמו הנתונים לעניין"; אפשר להגיד ש"הוארך", אבל לא 90 יום מיום שהוגשה בקשה, כשבירור הנתונים עצמו משאיר מעט מאוד זמן לדיון בבקשה.
אברהם פורז: אולי הסעיף יאמר: ביקש הממונה קבלת פרטים נוספים, תתארך התקופה--
דוד תדמור: עד השלמתם.
אברהם פורז: --עד השלמתם.
אברהם פורז: זה מין פסק זמן.
דוד תדמור: היום, כשיש לנו כל האינפורמציה, אנחנו צריכים להיות מסוגלים לעשות את זה בפרק הזמן הזה.
ניב זקלר: השאלה היא, אם אין מקום להגדיר את הפרטים הנוספים?
ניב זקלר: זה מונח מאוד רחב.
אברהם פורז: אם אתה יודע איך לעשות את זה, תקבל פרס גדול.
ניב זקלר: בארצות-הברית, לדוגמה, יש חוק, שכשמגישים הודעת מיזוג, יש ספר שצריך למלא.
דוד תדמור: אבל יש דבר שנקרא "SECOND REQUEST", והוא כולל את כל הפרטים הנוספים שלא כתבת בספר, ואין לו הגדרה בכלל.
אברהם פורז: אנחנו מדינה בים-התיכון.
אברהם פורז: נניח שזה לא יקוים, נניח שהוא איחר בחודש, אז מה קרה?
אתי בנדלר: זה חל לעניין סעיף 14א ולעניין סעיף 14, כדי שלא יהיה ספק.